ইবরাহীম খলিল : পবিত্র ঈদুল আজহা উপলক্ষে নাড়ির টানে গ্রামে যেতে শুরু করেছে ঘরমুখো মানুষ। ঈদ যাত্রায় দুর্ভোগ এড়াতে একটু আগেই ঘরে ফিরতে শুরু করেছেন অনেকে। রাজধানী থেকে বাড়ি ফেরার বিভিন্ন পয়েন্টে বাড়ি ফেরার এই আমেজ লক্ষ্য করা গেছে। গতকাল বুধবার সকাল থেকেই গাবতলী, টেকনিক্যাল, কল্যাণপুর বাস টার্মিনালগুলোতে যাত্রীদের ভিড় লক্ষ্য করা গেছে। আগেভাগেই বাড়ি ফেরার দৃশ্য লক্ষ্য করা গেছে কমলাপুর রেলওয়ে স্টেশনেও। সড়কে গাড়ি কম থাকার আশঙ্কা একই সঙ্গে দুর্ঘটনার কবলে পড়ার ভয় থেকে ট্রেনের ওপর নির্ভর করছেন অনেক সচেতন মানুষ। একারণে ট্রেনে একটু বেশি ভীড় হবে বলে অনেকে মনে করছেন।